Document ID: /fineweb-2-swissfilter-quality_10-filterrobots/filtered/02038.jsonl.gz/1530

Las localitads dal hotel Val Sinestra èn maiestus e sa preschentan sco al cumenzament dal 20avel tschientaner cur che il hotel era enconuschent per curas d’aua minerala. Anc oz sburflan las auas mineralas or dal terren ma na vegnian betg pli nizzegiadas. Oz èn dumandadas autras occurrenzas co per exempel exposiziuns d’art contemporan.
Art in Val Sinestra
Cul project «art en Val Sinestra» prevesan ins d'attrair giasts ed indigens en il hotel entasum la Val Sinestra. Artists da tut il mund han la pussaivladad da preschentar lur art al vast public. En differentas localitads sa chattan collaschas, fotografias, maletgs da tuttas dimensiuns ch'envidan ils aspectaturs da sa laschar inspirar dal lieu e da far lur ponderaziuns persunalas.
L'exposiziun ha lieu dals 06.11. – 13.11.2016 e dals 24.12.16 – 19.03.2017.
RR actualitad 6:00